ऐसा कुछ नहीं है, मैंने प्रमोशन पर स्टाइलिश ड्रेस पहनी थी
Shehnaaz Gill On Palak Tiwari's Salman Khan Strict Dress Statement - शहनाज गिल जल्द ही फिल्म ‘किसी का भाई किसी की जान से’ अपना बॉलीवुड डेब्यू करने जा रही हैं। इस बीच मीडिया को दिए इंटरव्यू में उन्होंने पलक तिवारी के स्टेटमेंट को गलत बताया,
शहनाज गिल जल्द ही फिल्म ‘किसी का भाई किसी की जान से’ अपना बॉलीवुड डेब्यू करने जा रही हैं। इस बीच मीडिया को दिए इंटरव्यू में उन्होंने पलक तिवारी के स्टेटमेंट को गलत बताया, जिसमें उन्होंने कहा था कि सलमान अपनी फिल्म की एक्ट्रेसेस को रिवीलिंग ड्रेस पहनने से रोकते हैं।
शहनाज ने इस पर कहा- ‘ऐसा कुछ नहीं है, मैंने प्रमोशन के दौरान बहुत ही सेक्सी ड्रेस पहनी थी।’
दरअसल सिद्धार्थ कानन को दिए इंटरव्यू में पलक ने बताया था कि सलमान उनकी फिल्म में काम कर रही लड़कियों के ड्रेस कोड को लेकर काफी स्ट्रिक्ट हैं।
इस बयान की वजह से ट्रोल हुईं थीं पलक तिवारी 
पलक तिवारी ने इससे पहले एक इंटरव्यू में कहा था - मैं सलमान खान की फिल्म अंतिम में बतौर असिस्टेंट डायरेक्टर थी। मुझे नहीं लगता है कि कई लोगों को ये बात मालूम होगी, लेकिन सलमान सर का एक रूल है कि लड़कियों की मेरे सेट पर डीप नेकलाइन नहीं होनी चाहिए। सभी लड़कियां अच्छी तरह से कवर्ड होनी चाहिए।
पलक ने सलमान के इस रूल के पीछे का कराण बताया था
पलक वजह बताते हुए कहा था- वो ट्रेडिशनलिस्ट हैं। उनका कहना है कि जो पहनना है वो पहनो, लेकिन उन्हें हमेशा ये लगता है कि उनके साथ काम करने वाली लड़कियां सुरक्षित रहनी चाहिए। अगर आसपास आदमी होते हैं, जिन्हें वो पर्सनली नहीं जानते हैं तो वो वहां पर किसी पर भरोसा नहीं करते हैं।
सलमान के ड्रेस रूल वाले बयान पर पलक ने दी थी सफाई दी
पलक ने बाद में सफाई देते हुए कहा -'इस बात को लोगों ने तरीके से लिया है। मैं कहना चाहती थी कि मैंने अपने सीनियर्स के सामने कैसे कपड़े पहनने को लेकर कुछ नियम बनाए हैं। इन लोगों को देखते हुए मैं बड़ी हुई हूं, ये मेरे आइडल हैं। सलमान खान भी उनमें से एक हैं।'
शहनाज ने बताया शूटिंग के दिनों का एक्सपीरियंस
शहनाज ने न्यूज 18 से कहा- ‘सलमान असल में वैसे ही हैं जैसे बिग बॉस शो में दिखते हैं। मुझे उनमें कोई अंतर नहीं नजर आता। सलमान हमारे साथ खूब मस्ती करते थे। लंच से लेकर डिनर तक हमने वहां खूब एंजॉय किया। वो दूसरों को अच्छी एडवाइज देते हैं और मोटिवेट करते हैं। उन्होंने मुझे पहले से बेहतर बनाया और काम पर ध्यान देने के लिए कहा।’
जब मेकर्स ने शहनाज को प्रीमियर पर नहीं भेजा था इनिवेटशन
पंजाबी फिल्म इंड्सट्री में अपने शुरुआती करियर को याद करते हुए शहनाज ने कहा- मैंने एक फिल्म में सेकेंड लीड के तौर पर काम किया था, लेकिन उन्होंने मुझे प्रीमियर के लिए इनवाइट नहीं किया। उन्होंने सभी को बुलाया था, यहां तक कि प्रोडक्शन हाउस को भी।
शहनाज ने बताया- ‘यह एक पंजाबी फिल्म थी। मैंने प्रीमियर की फोटोज और वीडियोज देखी, उस दिन मैं बहुत रोई थी। उन्होंने मुझे पहले फोन किया था, लेकिन बाद में इनविटेशन नहीं दिया। मुझे नहीं पता था, लेकिन तब मैं बहुत परेशान थी। पंजाबी इंडस्ट्री ने मुझे पूरी तरह से अलग कर दिया था।’
मैं अपनी लाइफ काम को डेडिकेट करना चाहती हूं
इंडस्ट्री में अपनी जर्नी के बारे में बात करते हुए शहनाज न कहा- ‘मैं अपने करियर पर ध्यान देना चाहती हूं और कुछ नहीं। मैं अपनी लाइफ काम को डेडिकेट करना चाहती हूं और मुझे मीडिया और फैंस का सपोर्ट मिलता रहता है।’